Գառնի Համայնքի ավագանու

2017թվականի դեկտեմբերի 20

N 75-Ն որոշման

ԿԱՐԳ

ԿՈՏԱՅՔԻ ՄԱՐԶԻ ԳԱՌՆԻ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ԱՆՇԱՐԺ ԳՈՒՅՔԻ ՍԵՓԱԿԱՆԱՏԻՐՈՋ ԿԱՄ ՏԻՐԱՊԵՏՈՂԻ ՝ ԻՐ ՏԻՐԱՊԵՏՄԱՆ ՏԱԿ ԳՏՆՎՈՂ ԱՆՇԱՐԺ ԳՈՒՅՔԻ ԵՎ ԴՐԱՆ ՀԱՐԱԿԻՑ ԸՆԴՀԱՆՈՒՐ ՕԳՏԱԳՈՐԾՄԱՆ ՏԱՐԱԾՔԻ ՊԱՐՏԱԴԻՐ ԲԱՐԵԿԱՐԳՄԱ

1. Սույն կարգով (այսուհետ ՝ կարգ ) սահմանվում է Կոտայքի մարզի Գառնի համայնքի վարչական սահմաններում գտնվող անշարժ գույքի սեփականատիրոջ կամ տիրապետողի՝ իր տիրապետման տակ անշարժ գույքի և հարակից ընդհանուր օգտագործման տարածքի պարտադիր բարեկարգման էությունը, ծավալը և պայմանները (այսուհետ՝ պարտադիր բարեկարգումը):

2. Պարտադիր բարեկարգումը՝ միջոցառումների համալիր է, որն ուղղված է Գառնի համայնքի սանիտարական վիճակի և գեղագիտական տեսքի պահպանման ու բարելավմանը, բնակչության բնակվելու պայմանների հարմարավետության բարձրացմանը , ինչպես նաև քաղաքի ճարտարապետական տեսքի պահպանմանը, որոնք իրականացվում են անշարժ գույքի պարտադիր ընթացիկ նորոգման , ընդհանուր օգտագործման տարածքների պարբերաբար մաքրման և բարեկարգման միջոցով:

3. Պարտադիր բարեկարգման օբյեկտներ են ՝ շենքերը, շինությունները և այլ կառույցները, ինչպես նաև անշարժ գույքի հարակից ընդհանուր օգտագործման հողամասերը և տարածքները:

4. Սույն կարգի գործունեությունը տարածվում է գառնի համայնքի վարչական սահմաններում գտնվող ՝

1) Բազմաբնակարան կամ ստորաբաժանված շենքերի առաջին , կիսանկուղային և նկուղային հարկերում գտնվող ոչ բնակելի նշանակության տարածքների (այսուհետև օբյեկտներ ) սեփականատերերի կամ տիրապետողների վրա :

2) Առանձին տեղակայաված հասարակական , արտադրական և այլ ոչ բնակելի նշանակության շենքների , շինությունների և կառույցների (այսուհետև օբյեկտներ ) սեփականատերերի կամ տիրապետողների վրա :

3) Այգիներում, պրակներում և ընդհանուր օգտագործման այլ տարածքներում գտնվող սրճարանների , բառերի ռեստորանների և զվարճանքի այլ օբյեկտների (այսուհետև օբյեկտներ ) սեփականատերերի կամ տիրապետողների վրա :

4) Ավտոկանգառների և ավտոկայանատեղերի սեփականատերերի կամ տիրապետողների վրա :

5) Բացօթյա շուկաների և տոնավաճառների սեփականատերերի կամ տիրապետողների վրա :

5. Պարտադիր բարեկարգման աշխատանքներն են ՝

1) Անշարժ գույքի առտաքին մասի պատշաճ պահպանման , այդ թվում՝ լվացման , և դրան հարակից ընդհանուր օգտագործման տարածքի պարբերաբար մաքրման , բարեկարգման (սալիկապատման կամ ասֆալտապատման ) աշխատանքները և մաքրության պահպանումը:

2) Կանաչապատման համար նախատեսված տարածքների , սիզամարգերի , բուսածածկերի կանաչապատումը և դրանց խնամքն ու պահպանումը :

3) Անհրաժեշտ լուսավորություն՝ անշարժ գույքի մուտքի համար :

4) Շենքերին ու շինություններին հարակից բակային տարածքների պարբերաբար մաքրումը և կանաչապատում.

5) Թեթև կոնստրուկցիաներով ( մետաղյա խողովակ, ցանց, ճաղեր և այլն) ցանկապատում և դրանց փոխում, փոխարինում.

6) Համայնքային նշանակության փողոցներում գտնվող աեևտրային նշանակության օբյեկտների տոնական զարդարումը՝ Ամանորի և Ծննդյան տոներին՝ յուրաքանչյուր տարվա դեկտեմբերի 25-ից մինչև հաջորդ տարվա հունվարի 13-ը ներառյալ:

6. Շինարարության թույլտվություն չպահանջող բարեկարգման աշխատանքներն ապահովում են տարածքների կանաչապատումը, ծառատնկումը, ինչպես նաև բարեկարգման տարրերի վերականգնումը, նորոգումը, փոխումը, փոխարինումը:

7. Շինարարության թույլտվություն պահանջող և չպահանջող բարեկարգման աշխատանքների ցանկը սահմանված է Հայաստանի Հանրապետության կառավարության 2015 թվականի մարտի 19-ի «Հայաստանի Հանրապետությունում կառուցապատման նպատակով թույլտվությունների և այլ փաստաթղթերի տրամադրման կարգը հաստատելու և Հայաստանի Հանրապետության կառավարության մի շարք որոշումներ ուժը կորցրած ճանաչելու մասին» N 596-Ն որոշմամբ:

8. Բարեկարգման աշխատանքների կազմակերպման համար անշարժ գույքի սեփականատերերի և տիրապետողների կողմից կարող են կատարվել տրամագծերի չափագրում, կազմվել անհրաժեշտ աշխատանքների ցանկ, իսկ վերականգման, նորոգման, փոխարինման աշխատանքների դեպքում՝ թերությունների մասին արձանագրություն:

9. Քաղաքաշինական օրենսդրությամբ նախատեսված կարգով՝ համաձայնեցված նախագծի և շինարարության թույլտվության առկայության միայն կարող են իրականացվել հետևյալ աշխատանքները.

1) Շենքի ճակատի նոր ճարտապետական տարրեր, դրանց փոխարինում կամ վերացում. 2) տանիքի ձևի, ծածկույթի նյութի և գույնի փոփոխում. 4) պատշգամբների բազրիքաճաղերի նկարվածքի և գույնի փոփոխություններ. 5) բնական քարե շարվածքով իրականացված շենքերի ճակատների նյութի, ֆակտուրայի փոփոխություն և ներկում, ինչպես նաև նոր բացվածքների բացում գոյություն ունեցողների փակում :

10. Գործող ընթացակարգերով սահմանված ՝ շինարարության թույլտվություն ճպահանջող աշխատանքներն իրականացվում են համայնքի ղեկավարի ( կամ նրա

կողմից լիազորված անձ ) կողմից համաձայնեցված ձևավորման նախագծին և (կամ ) հատակագիծ- սխեմային համապատասխան: Նախագիծը անվճար մշակվում և տրվում է Գառնի համայնքապետարանի համապատասխան մասնագետի կողմից:

11. Պատմության և մշակույթի հուշարձանների պետական ցուցակում ընդգրկված շենքերի և կառույցների ճակատների վերակառուցումը և նորոգումն իրականացվում է հուշարձանների պահպանության պետական լիազոր մարմնի համաձայնությամբ: Ընդ որում՝ պետական լիազոր մարմնի կողմից կարող են տրվել նորոգման կամ վերակառուցման լուծումների վերաբերյալ հանձնարարականներ, որոնք ներառվում են Գառնի համայնքապետարանի կողմից տրվող ձևավորման նախագծում կամ ճարտարապետահատակագծային առաջադրանքում:

12. Գառնի համայնքապետարանի համապատասխան մասնագետի կողմից Կարգի կատարման նկատմամբ

Վերահսկողության իրականացման ընթացքում շենքի կամ շինության սեփականատիրոջը կամ տիրապետողին կարող են տրվել ցուցումներ շենքի

ճակատների , օբյեկտին հարակից ընդհանուր օգտագործման տարածքների վերականգնման կամ նորոգման աշխատանքների իրականացման վերաբերյալ,հիմնավորելով դրանց անհրաժեշտությունը և նշելով ժամկետները:

13. Պարտադիր բարեկարգման պահանջներն են՝

1 ) Խանութների, հասարակական սննդի , բնակչության կենցաղային սպասարկման և այլ նմանատիպ օբյեկտների ցուցափեղկերը պետք է սարքավորված և ձևավորված լինեն պատշաճ ձևով և շահագործվեն սահմանված պահանջներին համապատասխան.

2) Մայթերի բարեկարգման դեպքում պետք է կատարվեն հետևյալ պահանջները.

ա. ապահոված լինի տեսանելի մաքրությունը(փոշուց, աղբից, տերևներից և այլն) և

անհրաժեշտ թվաքանակով աղբարկղերի առկայությունը,ընդ որում՝մաքրման աշխատանքները պետք է կատարվեն առավոտյան ժամը 08.00-ից մինչև 09.00-ն և երեկոյան ժամը 18.00-ից մինչև 19.00-ն.

բ. ձմռանը պետք է իրականացվի տեղացած ձյան ամենօրյա մաքրումը՝տեղումները դադարելուց 4 ժամ հետո կամ մինչև առավոտյան ժամը 11.00 , եթե ձյունը դադարել է

նախորդ երեկո ժամը 21.00-ին և դրանից հետո.

գ.ձյան տեղումների ընդհատման ընթացքում մայթերի ասֆալտ բետոնե ծածկերը(կամ) սալիկապատված հատվածները պետք է ամբողջությամբ մաքրվեն ձյան և սառույցի կուտակումներից.

դ. ձյան մաքրման ընթացքում արգելվում է ձյան և սառույցի կույտերը կուտակել

ճանապարհի երթևեկելի մասում: Թույլատրվում է միայն ժամանակավորապես կույտերը տեղավորել հասարակական տրանսպորտի կանգառների հետնամասում, սիզամարգերում, կամ ճամփեզրին.

ե. ճանապարհների, փողոցների եզրաքարերը պետք է ամբողջությամբ մաքրված լինեն ձնից և սառույցից:

14. Գառնի համայնքի սահմաններում գտնվող անշարժ գույքի և դրան հարակից

ընդհանուր օգտագործման տարածքի պարտադիր բարեկարգումը իրականացվում է

անշարժ գույքի սեփականատեր կամ տիրապետող հանդիսացող ֆիզիկական կամ իրավաբանական անձը:

15. Կանաչապատման աշխատանքները ենթակա են պարտադիր կատարման միայն Գառնիի համայնքապետարանի աշխատակազմի կողմից տրամադրված

ֆիտոնախագծի համաձայն:

16. Անշարժ գույքի սեփականատերը կամ տիրապետողը անշարժ գույքի արտաքին

ճարտարապետական ցանկացած փոփոխությունը համաձայնեցնում է Գառնիի համայնքապետարանի աշխատակազմի համապատասխան մասնագետների հետ:

17. Անշարժ գույքի սեփականատերը կամ տիրապետողը Կարգի համապատասխան ՝իր տիրապետման տակ գտնվող անշարժ գույքի և դրան հարակից

ընդհանուր օգտագործման տարածքի պարտադիր բարեկարգման աշխատանքներն

իրականացնում է ինքնուրույն կամ իր հաշվին ՝մասնագիտացված կազմակերպությունների ներգրավման միջոցով:

18. Այն դեպքում, երբ անշարժ գույքի սեփականատեր կամ տիրապետող են հանդիսանում մի քանի անձ, ապա դրանցից յուրաքանչյուրի մասնակցությունը պարտադիր բարեկարգման աշխատանքներին որոշվում է անշարժ գույքի նկատմամբ

սեփականության կամ տիրապետման իրավունքում նրանց մասնակցության բաժնին

համամասնորեն:

19. Այն դեպքում , երբ հատկացված հողամասի նկատմամբ սեփականության կամ

օգտագործման իրավունքները,ինչպես նաև շենքի , շինության կամ դրանց տաևածքի սեփականության կամ օգտագործման կամ այլ գույքային իրավունքները չեն ենթարկվել

պետական գրանցման , ապա պարտադիր բարեկարգման և մաքրման է ենթակա այն տարածքը, որը փաստացի տիրապետվում է անշարժ գույքի տիրապետողի կողմից:

20. Անշարժ գույքին հարակից ընդհանուր օգտագործման տարածքի պարտադիր բարեկարգման աշխատանքների ծավալը որոշվում է՝

1) Կրպակների, տաղավարների և մանրածախ առտուր իրականացնող այլ օբյեկտների , հանրային սննդի և զվարճանքի օբյեկտների , բնակչության կենցաղային և այլ սպասարկման օբյեկտների , ինչպես նաև առևտրի այլ օբյեկտների, ավտոտնակների համար՝ հատկացված կամ զբաղեցրած տարածքի պարագիծը 5 մետր , կառույցից դուրս՝ մինչև փողոցի երթևեկելի մասի եզրաքարը,

2) Բազմաբնակ կամ ստորաբաժանված շենքերի առաջին, կիսանկուղային և նկուղային հարկերում գտնվող ոչ բնակելի նշանակության տարածքների համար՝ դրանց զբաղեցրած պարագծով՝ մինչև փողոցի երթևեկելի մասի եզրաքարը,

3) Առանձնատների համար՝ դրանց զբաղեցրած հողամասի պարագծով՝ մինչև փողոցի երթևեկելի մասի եզրաքարը

4) Ավտոկանգառների և ավտոկայանատեղերի համար՝ հատկացված և(կամ) զբաղեցրած ամբողջ տարածքի պարագծից 10-50 մետր (կախված օբյեկտների տարողականությունից և հզորությունից),

5) Արդյունաբերական և շինարարական օբյեկտների համար՝ հատկացված և(կամ) զբաղեցրած ամբողջ տարածքի պարագծից 50 մետր ՝ մինչև փողոցի երթևեկելի մասի եզրաքարը,

6) Առողջապահական և կրթական օբյեկտների համար՝ հատկացված և (կամ) զբաղեցրած ամբողջ տարածքի պարագծից առնվազն 10 մետր ՝ մինչև փողոցի երթևեկելի մասի եզրաքարը,

7) Շուկաների, տոնավաճառների ,առևտրի կենտրոնների համար՝ հատկացված և(կամ) զբաղեցրած ամբողջ տարածքի պարագծից 50-100 մետր ՝ մինչև փողոցի երթևեկելի մասի եզրաքարը,

21. Սույն կարգով նախատեսված դրույթների խախտումն առաջացնում է Վարչական իրավախախտումների վերաբերյալ Հայաստանի Հանրապետության օրենսգրքով նախատեսված պատասխանատվություն: